lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv lv lv lv lv lv lv et lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Ievērojamam Latvijas elektroenerģētiķim Ilmāram Žanim Klegerim – 90 – ZZ.lv
Vārda dienas svin: Elza, Ilizana
andra.ozola@zz.lv - 06.05.2022 - 9:49
3. maijā 90 gadu jubileju svinēja viens no Latvijas ievērojamākajiem elektroenerģētiķiem un pedagogiem Ilmārs Žanis Klegeris, kurš savu bagāto profesionālo dzīvi ir veltījis Latvijas Lauksaimniecības universitātes (LLU) Tehniskās fakultātes Enerģētikas institūtam un darbam ar vairāku paaudžu mehanizācijas un enerģētikas studentiem Jelgavā. Enerģētikas virziena attīstībai Latvijas Lauksaimniecības universitātē ir senas tradīcijas un būtisks ir asociētā profesora ieguldījums, jo viņa vadītajās elektrifikācijas nodarbībās zināšanas guvis teju ikviens Latvijas enerģētiķis un mehanizācijas inženieris, informē LLU.
Vairāk kā pusgadsimts universitātē Jelgavā
1961. gada rudenī toreizējā Latvijas Lauksaimniecības akadēmijas Lauksaimniecības mehanizācijas fakultāte mainīja savu atrašanās vietu un sāka darbību vietā, kur tā atrodas vēl joprojām – J. Čakstes bulvārī, Jelgavā. Tas bija nozīmīgs laiks fakultātei un arī jaunajam Ilmāram Žanim Klegerim, kurš uzsāka akadēmiskā darba gaitas universitātē. Jau tobrīd viņam bija pedagoģiskā darba pieredze. Pēc Jelgavas Pedagoģiskās skolas beigšanas līdz 1953. gadam strādājis Abrenes rajonā par Malienas pamatskolas pārzini, bet no 1955. līdz 1961. gadam strādājis par fizikas un ražošanas pamatu skolotāju Rīgas 6. vidusskolā un Jelgavas 2. vidusskolā. Turklāt 1958. gadā I. Ž. Klegeris ar izcilību absolvējis Rīgas Pedagoģiskā institūta fizikas un matemātikas fakultāti fizikas specialitātē.
Sākotnēji zinošajam speciālistam uzticēta asistenta darba pienākumu pildīšana, bet vēlāk kļuvis par vecāko pasniedzēju. Lēnām un pakāpeniski viņš izauga līdz asociētā profesora amatam, kurā savas darba gaitas pēc 60 gadu ilga stāža LLU pabeidza.
Saturs turpināsies pēc reklāmas.
Par sava zinātniskā un pedagoģiskā darba rezultātiem regulāri ziņojis semināros un konferencēs. Viņam ir 48 zinātniska un metodiska rakstura publikācijas. Kopš 1992. gada bijis visu sasaukumu LLU Konventa, LLU Senāta (līdz 2007. gadam) un Tehniskās fakultātes domes loceklis un aktīvi piedalījies šo institūciju darbā. 2012. gadā Ilmārs Žanis Klegeris apbalvots ar Triju Zvaigžņu ordeni.
Elektroenerģētiķis ar pedagoga dvēseli
Aktīvās profesionālās darbības laikā I. Ž. Klegeris ieguvis doktora grādus pedagoģijā un inženierzinātnēs un turpinājis pilnveidoties dažādos kursos Latvijā un citviet pasaulē. Jau 1973. gadā viņa Latvijas Valsts universitātē aizstāvētajā zinātņu kandidāta disertācijā ir atrodami vairāki oriģināli risinājumi, kam ir ilgtermiņa zinātniska aktualitāte un praktiska nozīme gan formālo mācību/studiju, gan tālākizglītības un mūžizglītības jomā – īpaši inženierspecialitātēs.
Saturs turpināsies pēc reklāmas.
Asociētā profesora zinātniskās darbības virzieni bijuši gana plaši. Kā pedagogam viņam svarīga bijusi studiju didaktika – tās teorētiskais, metodiskais, tehniskais un organizatoriskais nodrošinājums. Pateicoties  I. Ž. Klegera interesei par augstskolu automātiskās vadības sistēmām un to organizatoriski metodisko nodrošinājumu, vadījis universitātes Zinātniski metodiskā centra Augstskolu automatizētās vadības sistēmas nodaļu. Turklāt nozīmīga vieta viņa pētnieciskajās interesēs bijusi inženiertehniskajai problemātikai, elektroenerģētikas inženieru izglītībai, alternatīvajai enerģētikai un lauksaimniecības tehnoloģiju elektroenergonodrošinājumam. Asociētā profesora īstenotie pētījumi inženierzinātnēs savu aktualitāti nav zaudējuši un tos Tehniskajā fakultātē turpina jauno zinātnieku paaudze, kas attīsta lauksaimniecības robotus.
Ilmārs Žanis Klegeris ir devis būtisku ieguldījumu LLU, Tehniskās fakultātes un Latvijas elektroenerģētikas nozares attīstībā, par ko liecina viņa iekļaušana Latvijas elektroenerģētiķu biedrības rakstu krājumā “Ievērojami Latvijas elektroenerģētiķi”.
Dzīves skolotājs ar lielo burtu
Saturs turpināsies pēc reklāmas.
Kad 1979. gada septembrī Ilmāram Žanim Klegerim bija uzticēti kuratora (t.i., audzinātāja) pienākumi jauno lauksaimniecības mehanizācijas studentu grupā, iespējams, viņš pat nenojauta, kādas profesionālās virsotnes viņi sasniegs nākotnē. Bet varbūt tomēr nojauta, ka palīdz izaugt ne tikai izciliem inženieriem, bet arī paša darba turpinātājiem. Nelielajā 25 studentu grupā studijas toreiz uzsāka vēlākais, ilggadējais Enerģētikas institūta direktors un profesors Ainārs Galiņš un profesors Aigars Laizāns, kurš šobrīd ir LLU studiju prorektors.
Taču par leģendāru šo grupu ne tik daudz padarīja tajā studējošie un viņu profesionālie nopelni pēc universitātes absolvēšanas, kā profesora Klegera iemācītā prasme sarunāties, atrisināt jebkuru problēmsituāciju un saglabāt mieru. Visi 25 studenti, kuri 1979. gadā uzsāka studijas, tās piecus gadus vēlāk arī absolvēja. “Atkritušo” nebija neviena. Kā atzīst A. Laizāns, tas ir bijis iespējams, pateicoties izcilajām profesora Klegera pedagoģiskajām prasmēm un personības iezīmēm. Viņaprāt, profesors ir ne tikai izcils akadēmisko zināšanu, bet arī dzīves skolotājs.
Savukārt I. Ž. Klegera kolēģe, šobrīd Enerģētikas institūta direktore Liene Kanceviča, kurai bijis tas gods dalīt ar profesoru vienu darba kabinetu, saka: “Svarīgākais, ko Klegera kungs man ir iemācījis – darbs nekur nepazudīs, ir jāvelta laiks ģimenei! Tā ir lielākā vērtība! Ņemot vērā, cik ilgus gadus dzīvo mīlestībā ar savu kundzi, cik viņam ir kupla ģimene – ļoti daudz mazmeitas un tagad jau pulks ar mazmazbērniem -, viņš nudien zina, ko saka!”
Arī otrdien Latvijā gaidāms lietus un brāzmains vējš
Septembris Latvijā bijis divus grādus vēsāks par normu
Nedēļas nogalē Latvijā reģistrēts 2231 jauns Covid-19 gadījums un saņemtas ziņas par četriem mirušajiem
Pirmdienas pēcpusdienā gaidāms lielākais vējš kopš aprīļa
Zemgalē Saeimas vēlēšanās labākie rezultāti ZZS un JV
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.